Jyske Efterretninger, 1779-06-25
Man skriver fra Amsterdam, at adskillige Handelshuse fra Frankrig have givet deres Correspondenter i Amsterdam Ordre til at sælge deres Engelske Effecter, efterdi de troe, at Spanien har vedgaaet Amerikanernes Uafhængenhed. Aalborg den 24. Jun. Hs. Majestæt har under Dato Fredensborg Slot den 26. Maj, sidst allernaadigst udgivet Placat, angaaende hvorledes skal forholdes med de Skudsmaale, som af Præsterne paa Landet i Danmark meddeeles Tienestefolk af Bondestanden, med videre, hvorved giøres vitterligt: At Hs. M., i Anledning af de fra adskillige Steder indkomne Forespørseler, samt efterat have taget i allernaadigst Overveielse det, som ved de hidtil udgangne Anordninger findes befalet og fastsat, angaaende stemplet Papiirs Brug til de Skudsmaale, som Præsterne paa Landet Hs. Majestæts Rige Danmark meddeele Tienestefolk at Bondestanden, finder det, til god Orden herudi, fremdeelles tienligt, ligesom Hs. Majestæt og hermed allernaadigst befaler: - 1. De ved Danske Lovs 3 Bogs 19 Cap. samt Forordningerne af 19 Februar. 1701., 23 Januari 1719 og 27. Novembr. 1775, anordnede Skudsmaale, som af Præsterne paa Landet skulle meddeeles de Tieneste, folk af Bondestanden, der begive sig fra deres Sogner andensteds hen, bør fremdeles, for saavidt de Tienestefolk, angaaer, der søge Tieneste uden for det Gods, hvorunder de henhøre, udstedes paa det ved forberørte Forordningen fastsatte stemplede Papiir til 24 sk. for en Mands- og 12 sk. for en Qvindes Person, dog saaledes, at det, i Følge Forordningen af 19 Februar. 1701., til Almuens Lettelse fremdeles bliver, ligesom hidtil, tilladt, at paa en saadant for en Mands eller Qvindes Person een Gang, anskaffet Ark stemplet Papiir siden maae skrives i alle, Tid efter anden, udstedende seenere Skudsmaale for den samme Person, saalænge dertil paa Papiiret findes Plads, efterdi af den Person, som een Gang har betalt dette Ark Papiir, ikke bør fordres et nyt, førend hiint aldeles er fuldskrevet. - 2. Derimod vil Hs. Majestæt, at det, i Henseende til de anordnede Følgesedler, som at Husbonden ber meddeeles enhver Mand eller Karl, som han tillader for en Tid at gaae ud af sit Gods, for andensteds at tage Tieneste, skal have sit Forblivende ved det under 7. Decembr. 1742. udgangne Rescript, og at saaledes disse Følgesedler fremdeles maae paa slet Papiir udgives. - 3. Ligesaa vil Hs. Majestæt og, til ydermere Lettelse for Bondestanden, allernaadigst tillade, at herefter til de Tienestefolk, som allene begive sig af et i den andet Sogn, men dog forblive paa det samme Gods maae af Præsterne meddeeles Skudsmaale paa ustemplet Papiir, naar, i tvivlsomme Tilfælde, Jordegods=Eieren først skriftlig har beviidnet, at Personen ikke gaaer ud af Godset. - 4. Saa bør og Sognepræsterne, for at forekomme Skudsmaalenes Misbrug, til Leilighed for Mandkiønnets Undvigelse fra Godserne, eller anden Uorden, være pligtige og tilholdne, herefter udi alle Skudsmaale, som af dem meddeeles nogen Mand eller Karl, udtrykkeligen at anføre og forklare: til hvilket Gods Personen angives at henhøre, hvad Tilladelse han haver foreviist til at tiene uden for Godset og denne Tilladelses Datum; hvorefter samtlige Vedkommende sig allerunderdanigst have at rette.